OzLabs/hebrew-wiki-articles huggingface dataset:
נמרוד אלבז

נמרוד אלבז (נולד ב-4 באוקטובר 1968) הוא כדורגלן עבר ישראלי ששיחק בעמדת החלוץ.

==קריירה==
אלבז נולד בקריית שמונה והתחיל את הקריירה שלו בהפועל קריית שמונה ששיחקה אז בליגות הנמוכות.

בקיץ חתם בהפועל כפר סבא מהליגה השנייה ובעונתו השנייה עלה עמה לליגה הראשונה. ב-4 בספטמבר 1993 ערך את הופעת הבכורה שלו בקבוצה בניצחון 0-2 נגד הפועל חיפה בו גם בישל את השער הראשון במשחק למוטי יברבאום. ב-25 בדצמבר הבקיע את שער הבכורה שלו בקבוצה בהפסד 4-1 לצפרירים חולון. בסיום העונה כפר סבא ירדה לליגה השנייה ואלבז שוחרר מהמועדון.

בקיץ חתם בהפועל בית שאן. ב-27 באוגוסט 1994 ערך את הופעת הבכורה שלו בקבוצה בהפסד 1-0 להפועל פתח תקווה. ב-31 בדצמבר הבקיע את שער הבכורה שלו בקבוצה בתיקו 2-2 נגד מכבי חיפה.

==קישורים חיצוניים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:קריית שמונה: כדורגלנים
קטגוריה:כדורגלני הפועל קריית שמונה
קטגוריה:כדורגלני הפועל כפר סבא
קטגוריה:כדורגלני הפועל בית שאן
קטגוריה:ישראלים שנולדו ב-1968
שדרות מלכי ישראל (קריית גת)

רחוב מלכי ישראל הוא אחד מן הרחובות המרכזיים בקריית גת. ואורכו כ-3.5 ק"מ. מתחיל בצפון במפגש עם שדרות לכיש ומסתיים בדרום במפגש עם כביש 3444.

== תוואי הרחוב ==

אורכו הכולל של הרחוב הוא כ-3,500 מטרים והוא נחלק ל-2 חלקים.

תחילתו של הרחוב בשדרות לכיש, משם נמשך ממזרח למערב לאורך כ-1,200 מטרים. במקטע זה של הכביש ישנם 6 מעגלי תנועה. במעגל השישי הרחוב פונה דרומה נמשך כ-2,500 מטרים נוספים. במקטע זה יש 8 מעגלי תנועה נוספים. והוא מסתיים מפגש הרחוב עם דרך הדרום ומשמש כאחת מהכניסות לעיר מדרום. בצד מערב של הכניסה לרחוב מדרום נמצאת "אנדרטת הבנים - אנדרטת נצח ישראל" לזכר בני העיר שנפלו במערכות ישראל.

== היסטוריה ==

האצטדיון העירוני (לשעבר) בקריית גת, מבט לצפון. ממזרח לו אנדרטת ה-פ"ז, והרחוב עובר מדרום

בשנת 1985 הוקמה מצפון לשדרות מלכי ישראל אנדרטת פ"ז.
האנדרטה לזכר הנופלים במערכות ישראל לפני שיקומה מחדש
בשנת 1998, הוקמה "אנדרטת הבנים - אנדרטת נצח ישראל" בתחילת השדרה בכניסה לעיר מדרום. האנדרטה עוצבה בידי הפסל אבנר בר חמא (בן העיר לשעבר) ומוקדשת לבני קריית גת שנפלו במערכות ישראל. בשנת 2022 חודשה האנדרטה והועתקה מעט הצידה.

בשנת 2002 נחנך ברחוב מרכז הקניות ישפרו סנטר-קריית גת אשר נבנה על ידי חברת ישפרו, נבנה במתכונת פאוור סנטר עירוני ומשתרע על פני כ-11,000 מ"ר והיה למרכז הקניות הראשון שבנתה חברת ישפרו.

בשנת 2010 החלו העבודות להקמת פארק על שם לובה אליאב. הפארק מתחיל בסמוך לכיכר מלכי ישראל-עולי הגרדום (מכונה גם בשם כיכר כדור הארץ) ומשתרע מערבה לעבר כביש 40 ויער פלוגות.

ב-21 בנובמבר 2021 התרחש ברחוב פיגוע דקירה, בפיגוע נפצעו 4 אזרחים.

עד שנת 2022 שכן מצפון לרחוב האצטדיון העירוני קריית גת, ב-2022 הוא נהרס לטובת הקמת שכונת מגורים "שערי העיר".

קריית גת מאופיינת כעיר קולטת עלייה מיסודה. לאורך שנים רבות שכן מתחם מרכז קליטה הממשלתי בשדרות מלכי ישראל ממזרח מס' 108-126. נכון לשנת 2022 מתוכנן להקים במקום מרכז הקליטה מתחם הכולל בתוכו יחידות לדיור בר השגה, דיור מוגן, בית אבות סיעודי, גני ילדים ובית ספר יסודי. התוכנית מקודמת על ידי חברת עמיגור.

במאה ה-21 עם השתכנות ציבור חרדי גדול בעיר, נפתח ברחוב מתחם בית חינוך לבנות של רשת מוסדות חינוך לבנות "בית מלכה" של חסידות בעלז.

==קישורים חיצוניים==
* 

== הערות שוליים ==

מלכי ישראל
עזאם עלי

עזאם עלי (בפרסית: اعظم علی; נולדה ב-3 באוקטובר 1970) היא מוזיקאית איראנית. נכון ל-2023 הוציאה שמונה אלבומי אולפן באורך מלא כחלק מהצמדים VAS ונייאז. כמו כן, היא פרסמה ארבעה אלבומים כסוליסטית.

== ביוגרפיה ==
עלי נולדה ב-3 באוקטובר 1970 בטהרן. את רוב ילדותה בילתה בפנצ'גאני שבהודו.<ref name="parstimes1"></ref> בשנת 1985 עברה יחד עם אמה ללוס אנג'לס, קליפורניה, שם החלה ללמוד נגינה על סנטור אצל מנוג'הר סאדקי.<ref></ref>

בשנת 1996 הקימה לצד גרג אליס את הצמד VAS. השניים נועדו שנה קודם לכן באוניברסיטת קליפורניה בלוס אנג'לס. היא ובעלה, לוגה רמין טורקיאן, כבר היו חברים בלהקה אחרת בשם נייאז.<ref></ref><ref></ref> בשנת 2005 השתתפה ברצועה "Coma" עם סרג' טנקיאן, שנכללה אחר כך ב-Enter the Chicken של באקטהד.<ref></ref> בשנת 2006 נטלה חלק בשיר "Dem", שנכלל באלבומו של מרקן דדה הטורקי, Nefes/Breath.

=== קריירת סולו ===
בשנת 2002 הוציאה עלי את אלבום הבכורה שלה, Portals of Grace.<ref></ref> ב-2003 שרה את "Inama Nushif" בשפה ממוצאת עבור הפסקול של המיני-סדרה "ילדי חולית".<ref name=Disc></ref> שלוש שנים אחר כך פורסם Elysium for the Brave, שהגיע ב-23 בספטמבר 2006 למקום העשירי במצעד הבילבורד לאלבומי מוזיקת העולם.<ref></ref> באותה שנה הייתה חלק ממצבת הזמרות שקולן נכלל בסרט 300. אלבומה השלישי, From Night to the Edge of Day, יצא לאור ב-2011, והוא אוסף שירי ערש שהייתה שרה לבנה הקטן.<ref></ref> על האלבום Lamentation of Swans – A Journey Towards Silence (2013) עמלו עלי ובעלה עוד מ-2009. הוא עוסק בקשיים שחוו במערכת היחסים ביניהם, בשל היותם עסוקים בקריירה אחד של השני. בשנת 2019 שבה לעולם המוזיקה עם הוצאתו של Phantoms.

== דיסקוגרפיה ==
;אלבומי אולפן
* 2002– Portals of Grace
* 2006 – Elysium for the Brave
* 2011 – From Night to the Edge of Day
* 2013 – Lamentation of Swans – A Journey Towards Silence
* 2019 – Phantoms<ref></ref>

;כצמד VAS
* 1997 – Sunyata
* 1998 – Offerings
* 2000 – In the Garden of Souls
* 2004 – Feast of Silence

;כלהקת נייאז
* 2005 – Niyaz
* 2008 – Nine Heavens
* 2012 – Sumud
* 2013 – Sumud Acoustic EP
* 2015 – The Fourth Light

== קישורים חיצוניים ==

== הערות שוליים ==

קטגוריה:זמרות איראניות
קטגוריה:זמרים השרים בערבית
קטגוריה:מהגרות מאיראן לארצות הברית
קטגוריה:אמריקאים ממוצא איראני
קטגוריה:ילידות 1970
משחק סימולציית טיסה בחלל

המשחק Strike Suit Zero הוא משחק לחימה בטיסות חלל אשר יצא ב-2013
סימולציית טיסה בחלל היא ז'אנר של משחקי וידאו מסוג סימולטור טיסה המאפשר לשחקנים לחוות טיסה בחלל, חקר החלל ועיסוק בפעילויות בין-כוכביות שונות.

המשחקים בז'אנר מדמים לעיתים רבות פיזיקה ומכניקה ריאליסטית, ומספקים לשחקנים את ההזדמנות לנווט ברחבי החלל החיצון באמצעות חללית, לחקור גלקסיות עצומות, לעסוק בלחימה באויבים שונים, לסחור בסחורות ולקחת חלק בפעילויות שונות.

הז'אנר החל להתפתח כאשר המחשבים הביתיים הפכו מספיק חזקים כדי להפיק הנפשה של גרפיקה מבוססת wireframe בזמן אמת. המשחק Elite, אשר יצא בשנת 1984, נחשב למשחק פורץ דרך בז'אנר.<ref name=gspy_hof></ref><ref name=mmog_jgdd></ref>

במהלך שנות ה-90 ותחילת שנות ה-2000 ההתקדמות הטכנולוגית אפשרה ליצור משחקי סימולציה משוכללים יותר עם גרפיקה מורכבת בהרבה, ומכניקת משחק מתקדמת בהרבה. כמה מהמשחקים הבולטים ביותר בז'אנר שפותחו באותה התקופה כללו את Wing Commander: Privateer שיצא ב-1993, Star Wars: X-Wing vs. TIE Fighter שיצא ב-1997, ו-FreeSpace 2 שיצא ב-1999.

שניים מהמשחקים הבולטים ביותר בז'אנר במאה ה-21 כוללים את המשחק "איב אונליין" שיצא ב-2003 והיה משחק תפקידים המוני ברשת, ואת המשחק Kerbal Space Program שיצא ב-2011 והתמקד בסימולציה מציאותית של חקר החלל.

== משחקיות ==
אלמנטים בולטים במשחקי סימולציית טיסה בחלל:
* טייס בחללית - משחקים רבים בז'אנר מתמקדים בסימולצייה מציאותית במיוחד של הטסת חללית בחלל החיצון. דוגמאות בולטות למשחקים מהסוג הזה כוללות בין היתר את המשחקים Orbiter , Kerbal Space Program ו-Microsoft Space Simulator .
* חקר החלל - במשחקים רבים בז'אנר השחקנים צריכים לחקור גלקסיות עצומות, לגלות כוכבי לכת חדשים, ירחים חדשים ומערכות מרובות כוכבים חדשות. במסגרת חקר החלל השחקנים עשויים להידרש לחקור אזורים לא מוכרים, לקחת חלק באיסוף משאבים וכמו גם ליצור קשר עם ציוויליזציות של חייזרים.
* לחימה - חלק מהמשחקים בז'אנר מאפשרים לשחקנים לקחת חלק בקרבות עם חלליות אויב או להתגונן מפני חלליות של חייזרים עוינים.
* מסחר בחלל - בחלק מהמשחקים בז'אנר השחקנים עשויים להידרש לעסוק בסחר, קנייה ומכירה של סחורות בין תחנות חלל שונות או כוכבי לכת שונים.

== ראו גם ==
* ערכים על משחקי סימולציית טיסה בחלל
* משחק סימולציית טיסה

==הערות שוליים==

*
קטגוריה:סוגות משחקי וידאו
בואו לאכול איתי בערבית

בואו לאכול איתי בערבית (בערבית: تفضلوا على العشاء, בתרגום חופשי: בוא לארוחת ערב) היא תוכנית מציאות ישראלית המהווה תוכנית בת של "בואו לאכול איתי" ומבוססת על הפורמט הבריטי "Come Dine with Me". התוכנית צפויה לפנות ל ותשודר במכאן 33.

== פורמט ==
בתוכנית מתחרים חובבי בישול מי מביניהם הוא הבשלן האולטימטיבי, תוך כדי נוצרים מפגשים חברתיים בלתי שגרתיים היוצרים מצבים טעונים, חלקם קומיים.
כל מתמודד מארח את המתמודדים האחרים בביתו הפרטי לארוחה הכוללת שלוש מנות: ראשונה, עיקרית וקינוח. מלבד האוכל על המתמודד להשקיע בבידור ובחוויה הכוללת, כדי לשמח ולארח כהלכה את המתמודדים הסועדים אצלם. בסיום הארוחה מעניקים המתמודדים המתארחים למארח ציון מ-1 עד 10. בתום סבב האירוח נפתחות המעטפות, וחושפים מי מבין הבשלנים השיג את הציון הגבוה ביותר.

המתמודדים בתוכנית יחויבו לבשל בהתאם לכללי התזונה המוסלמית .

בניגוד לתוכנית המקור בה המשתתפים הם מראה מגוונת של החברה הישראלית, תוכנית זו מיועדת להשתתפות של החברה הערבית ודוברי השפה הערבית.

== שבועות התוכנית ==
התוכנית צפויה להיות מורכבת מארבעה שבועות שיתקיימו בירושלים, חיפה, הגליל ואזור המשולש.

== הפקה ==
במרץ 2024 נפתחה ההרשמה לתוכנית.

ב-3 ביוני 2024 החלו צילומי התוכנית.

== ראו גם ==
* בואו לאכול איתי (תוכנית טלוויזיה ישראלית)

== הערות שוליים ==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: בישול
קטגוריה:מכאן 33: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
קטגוריה:טלוויזיה בערבית בישראל
The Outsider Tour Live

The Outsider Tour Live הוא אלבום ההופעה הראשון של מוזיקאי הרוק הבריטי רוג'ר טיילור. האלבום הוקלט במהלך סיבוב ההופעות השלישי שלו, אשר נערך למטרת קידום המכירות של אלבום האולפן השישי שלו, The Outsider. באלבום מבוצעים שירים מקריירת הסולו של טיילור וגרסאות כיסוי לשירי אמנים שונים, ביניהם להקות שהיה חבר בהן בעברו.

בגרסאות הכיסוי "Tutti Frutti" ו-"A Kind of Magic" מתארח חברו של טיילור מלהקת קווין, הגיטריסט בריאן מיי.

== רשימת השמעות ==

קטגוריה:אלבומי הופעה מ-2022
קטגוריה:אלבומי הופעה בעברית
שמש שמש

"שמש שמש" הוא שיר בביצוע הזמר־יוצר הישראלי אריאל זילבר, שהתפרסם ב־1971, בתחילה כסינגל שלא מתוך אלבום אולפן. רות נוי כתבה את השיר, וזילבר הלחין אותו. השיר נכלל באלבום הבכורה של זילבר, "אריאל זילבר", שהתפרסם ב־1976.

== על השיר ==
"שמש שמש" היה מיועד לאילנה רובינא. זילבר חיבר את הלחן, ומילות השיר נכתבו ברגע האחרון: יום לפני המסירה לרובינא התכנסו אצל זילבר השדרנית עיינה אילון ורותי נוי. לדברי זילבר, שלושתם ביחד כתבו את מילות השיר שהלחין. אילון וזילבר ויתרו על הקרדיט על המילים, שנרשם על שם נוי לבדה. רובינא לא הקליטה לבסוף את השיר כי "היה לה גבוה מדי". הביצוע עבר לזילבר, שפרסם אותו כסינגל ב־1971, ומאוחר יותר כלל אותו באלבום הבכורה שנשא את שם הזמר והתפרסם ב־1976 (האלבום התפרסם בגרסת התקליטור בשם "רוצי שמוליק" על שם להיטו הגדול של זילבר "רוצי שמוליק קורא לך").

הגרסה המפורסמת כיום של השיר היא גרסה ארוכה שהקליט זילבר עם להקת ברוש ונכללה באלבום שהוציא עם הלהקה ב־1978, "אריאל זילבר, להקת ברוש".

== התקבלות ==
השיר ערך את הופעת הבכורה שלו במצעד הפזמונים הישראלי השבועי של הגל הקל ב־13 בדצמבר 1971 בכניסה למקום ה־16, זכה להצלחה וצעד 12 שבועות, עד 6 במרץ 1972, אז יצא מהמצעד. בשיאו הגיע למקום השלישי למשך ארבעה שבועות רצופים, החל מ־10 בינואר 1972.

=== מיקומי שיא ===

== קישורים חיצוניים ==

* [https://youtu.be/Z03Fabn1Q3k?si=wCe5v3FmwpjFrgse "שמש שמש", הגרסה המקורית, 1971], באתר יוטיוב
* [https://youtu.be/-MmjI0WtcfA?si=KdufCtjj02we_txe אריאל זילבר מתארח אצל אלון עדר ולהקה – ביצוע חי, 2013], באתר יוטיוב

== ביאורים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אריאל זילבר
קטגוריה:שירים בעברית
קטגוריה:שירים שהולחנו על ידי אריאל זילבר
קטגוריה:שירים על השמש
קטגוריה:סינגלים בהוצאת התקליט חיפה
שראל סבג

שראל סבג הוא קצין בצה"ל בדרגת אלוף-משנה, המשמש מפקד חטיבת עציוני. קודם לכן שימש מפקד גדוד 931, מפקד גדוד הדס ורע"ן חי"ר במא"ש.

== ביוגרפיה ==
התגייס לצה"ל במרץ 2006 ושובץ לגדוד 50, עבר מסלול הכשרה כלוחם, קורס מ"כים חי"ר וקורס קציני חי"ר.

בשנת 2021 מונה למפקד 931. בשנת 2023 מונה למפקד גדוד הדס והוביל את הגדוד בלחימה במלחמת חרבות ברזל. ב-18 באוגוסט 2024 הועלה לדרגת אל"ם ומונה למפקד חטיבת עציוני.<ref></ref>

== הערות שוליים ==

קטגוריה:מפקדי גדודים בחטיבת הנח"ל
קטגוריה:מפקדי גדוד הדס
קטגוריה:מפקדי חטיבת עציוני
קטגוריה:אלופי-משנה בצה"ל
קטגוריה:ישראלים שנולדו במאה ה-20
אמברוג'יו פלגאלי

אמברוג'יו פלגאלי (; 15 בפברואר 1940 – 25 במרץ 2024) היה כדורגלן איטלקי ששיחק במילאן ואטאלנטה בעמדת המגן או כקשר.

== קריירה ==
פלאגלי שיחק במשך 10 עונות (235 משחקים, 5 שערים) בסרייה א' במילאן, אטאלנטה ורומא, ורשם כמעט 400 הופעות בליגות המקצועניות האיטלקיות.<ref name="worldfootball"></ref><ref name="Carriere"></ref>

פלגאלי היה גם חבר בנבחרת איטליה באולימפיאדת הקיץ 1960, אך הוא לא שיחק באף משחק.<ref></ref>

== מותו ==
פלגאלי נפטר ב-25 במרץ 2024, בגיל 84. 

== תארים ==
* אליפות בסרייה א' עם מילאן עונת 1961/1962

== קישורים חיצוניים ==

== הערות שוליים ==

קטגוריה:כדורגלנים באולימפיאדת רומא (1960)
קטגוריה:כדורגלני פיאצ'נצה
קטגוריה:כדורגלני רומא
קטגוריה:כדורגלני אטאלנטה
קטגוריה:כדורגלני מילאן
קטגוריה:איטלקים שנולדו ב-1940
קטגוריה:איטלקים שנפטרו ב-2024
יוסי אופיר (שחקן תיאטרון)

יוסף (יוסי) אופיר הוא שחקן ישראלי.

== ביוגרפיה ==
נולד בישראל לאב סטודנט לרפואה יליד קניה (אביו וברק אובמה האב הם בני אותו שבט), ואם סטודנטית לבלשנות ילידת אמריקה, בוגרת השומר הדתי בארצות הברית.<ref name=":0" />

כשהיה בן ארבעה חודשים, עברו הוריו לקניה ושם הוא גדל עד גיל 11. בקניה אימו החלה תהליך של התקרבות ליהדות ושמירת מצוות.<ref name=":0"></ref> הוריו התגרשו כשהיה בן 11, והוא עלה עם אימו ואחיו הצעיר לישראל. הם התגוררו באופקים.

עסק בהוראה. למד במגמת התיאטרון של בית הספר מעלה - בית הספר לקולנוע ולטלוויזיה בהדרכת שולי רנד. למד אצל נעם מאירי ב"תיאטרון הגוף" - בית ספר לתיאטרון פיזי בשיטת ז'אק לקוק.

=== משחק ===
בתיאטרון האודיו אבות האומה: בשנת 2000 שיחק בתסכית "יצחק אבינו" מסדרת "שבעה רועים" שכתב וביים מנחם לוי. ב-2003 שיחק בתסכית "יעקב אבינו" מסדרת "שבעה רועים" שכתב מנחם לוי וביים יואל דרורי. ב-2009 שיחק בתסכית "השטר" המתאר את הויכוח על ארץ ישראל שערך גביהא בן פסיסא (חכם יהודי מתקופת בית המקדש השני, בזמנו של שמעון הצדיק) כנציג היהודים, עם בני אפריקה ועם בני ישמעאל, שכתב מנחם לוי וביים יואל דרורי. ב-2013 שיחק בתסכית "יוסף הצדיק" מסדרת "שבעה רועים" שכתב מנחם לוי וביים יואל דרורי. ב-2016 שיחק בתסכית "ויקר מקרה" על מגילת רות שכתב מנחם לוי וביים יואל דרורי. ב-2023 השתתף בתסכית "אהרן ומשה" מסדרת "שבעה רועים" שכתב מנחם לוי וביים יואל דרורי.

בזירה הבין-תחומית: ב-2002 שיחק במופע "מאמרות" שביים אבי אשרף.

בתיאטרון תאיר: ב-2004 שיחק בהצגה "חבר מרחוב אחר" שכתב וביים דביר שרייבר, וכתב ביים ושיחק בהצגת היחיד "הכל לטובה". ב-2005 שיחק בהצגה "בדיחותא דשידוכין" שעיבד דודיק סמדר (ע"פ צחות בדיחותא דקידושין מאת יהודה סומו) וביים עמירם אטיאס. ב-2006 כתב ביים ושיחק בהצגות היחיד "העז של סבא משה", "מטבע הזהב" ו"הצלה ביער". ב-2007 שיחק בהצגה "שרשרת הזהב" מאת י"ל פרץ, שעיבד וביים גלעד אלפסי. הצגה זו עלתה בין השאר בהיכל שלמה ובבית ציוני אמריקה.

בתיאטרון אספקלריא: ב-2006 שיחק בהצגה "מדרש קטיף" שכתב וביים חביב מזרחי. ההצגה עלתה ב-1 באוגוסט 2006 (במלאת שנה לביצוע תוכנית ההתנתקות) והיא בוחנת מזוויות שונות את תוכנית ההתנתקות ומציפה באמצעות טקסטים תנ"כיים ומונולוגים אישיים על הקשר בין שלטון ואדמה - מימי אחאב וכרם נבות ועד ימינו. ב-2013 גילם את חייא במחזמר "קולות" שעיבד יהודה מורלי (על פי "מסירות נפש" מאת י"ל פרץ) וביים יפים ריננברג. באותה שנה שיחק בסרט "אנו מתירין" שביימה שירה לוין.

=== חיים אישיים ===
נשוי לאילה ואב לשמונה, מתגורר בעפרה.

== קישורים חיצוניים ==
* 
* 

== הערות שוליים ==

קטגוריה:עפרה: אישים
קטגוריה:שחקני תיאטרון ישראלים
קטגוריה:בוגרי מעלה - בית הספר לקולנוע ולטלוויזיה
מוראד עמאש

שייח' מוראד עמאש (בערבית: مراد عماش; נולד בשנת 1972) הוא ראש המועצה המקומית ג'סר א-זרקא בשנים 2003–2008 ומאז שנת 2013.

== ביוגרפיה ==
נולד בשנת 1972. בנעוריו למד במקיף באקה אל-גרבייה. למד מדיניות ציבורית באוניברסיטת תל אביב. בהמשך עבד כאימאם במסגד היישוב. חבר התנועה האיסלמית המתמודד בפוליטיקה היישובית ברשימה עצמאית.

בבחירות 2003 התמודד כנגד ראש המועצה לשעבר עז אל דין עאמש, אשר כיהן בעבר 12 שנים בראשות המועצה והוחלף בוועדה ממונה. הוא זכה ברוב של 54.12% מהקולות (2,692 קולות).

בבחירות 2008 הפסיד בהפרש של 14 קולות בלבד לעז אל דין עאמש. מוראד קיבל 48.61% מהקולות (2,769), ואילו עז אל דין קיבל 48.86% מהקולות (2,783). מלבדם התמודדו גם חוסני עמאש (שקיבל 53 קולות) ו-עבד אללה עמאש שקיבל 91 קולות.

בבחירות 2013 זכה ב-66% מהקולות (3,981) כשהתמודד מול ג'רבאן סמי שזכה ב-26% מהקולות ומועמד נוסף בשם עמאש מוראד שזכה ב-7.4% מהקולות.

בבחירות 2018 התמודד פעם נוספת כנגד עז אל דין עאמש וזכה ב-59.73% מהקולות (4,448 קולות).

בבחירות 2024 זכה ב-48.72% מהקולות (3,549 קולות) כנגד עז אל דין עאמש שזכה ב-38.12% מהקולות ומוחמד עאמש שזכה ב-13.16% מהקולות.

בינואר 2019 הקים ביישוב וועדה לגישור וליישוב סכסוכים.

==הערות שוליים==

קטגוריה:ערבים ישראלים
קטגוריה:אנשי דת מוסלמים
קטגוריה:בוגרי אוניברסיטת תל אביב
קטגוריה:ג'סר א-זרקא
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1972
פרנסיס וורן

פרנסיס אמרוי וורן (באנגלית: Francis Emroy Warren; ) היה פוליטיקאי אמריקאי חבר המפלגה הרפובליקנית, שנודע בשל תפקידיו המרכזיים בעת ייסוד מדינת ויומינג. הוא היה מושל ויומינג הראשון וייצג את המדינה הצעירה בסנאט של ארצות הברית כ-37 שנה במצטבר.

== ראשית חייו==
וורן נולד ב-20 ביוני 1844 בהינסדייל, עיירה השוכנת במחוז ברקשייר שבמסצ'וסטס. הוא היה בנם של סינתיה אסטלה (לבית אבוט) וג'וזף ספנסר וורן. הוא גדל ולמד בבתי ספר שיתופיים ובאקדמיית הינסדייל השוכנת בעיר הולדתו.

במהלך מלחמת האזרחים האמריקנית שירת וורן בחיל הרגלים ה-49 של מסצ'וסטס כמפקד שאינו קצין. בגיל תשע עשרה לחם במצור על פורט הדסון, ועוטר במדליית הכבוד על גבורה שהפגין בשדה הקרב. כל המחלקה שלו נפלה בהפצצה של כוחות צבא הקונפדרציה ו-וורן, שספג פציעה קשה בקרקפת, הצליח להשבית את הארטילריה של האויב. מאוחר יותר שירת וורן כקפטן בכוחות המזוינים של מסצ'וסטס.

לאחר מלחמת האזרחים, עסק וורן בחקלאות ובגידול מלאי תבואה במסצ'וסטס לפני שעבר לוויומינג (אז חלק מטריטוריית דקוטה) בשנת 1868. וורן התיישב בשאיין ועסק בנדל"ן, עסקי סחר, גידול מקנה והקמת מערכת התאורה הראשונה של שאיין, מה שהעלה את הונו האישי.
==קריירה פוליטית==
בראשית הקריירה הפוליטית שלו היה חבר הסנאט הטריטוריאלי של ויומינג (1873–1874, 1884–1885), שבראשו אף ישב בראש כנשיא, חבר במועצת עיריית שאיין (1873–1874); גזבר טריטוריית ויומינג (1876, 1879, 1882, 1884); וראש עיריית שאיין במהלך עד ראשית 1885.

בפברואר 1885 מונה וורן למושל הטריטוריה של ויומינג בידי נשיא ארצות הברית צ'סטר ארתור, זאת על אף שהודח בידי הנשיא הדמוקרטי גרובר קליבלנד בנובמבר 1886. הוא מונה מחדש בידי הנשיא בנג'מין הריסון באפריל 1889, ומילא תפקיד זה עד 1890 עת נבחר כהלכה כמושל ויומינג הראשון.

בנובמבר 1890 התפטר וורן מתפקידו כמושל לאחר שנבחר אל הסנאט של ארצות הברית מטעם המפלגה הרפובליקנית, שם כיהן עד 4 במרץ 1893. בתום כהונתו שב לעסקיו הפרטיים בוויומינג, עד שחזר לסנאט האמריקאי לתקופת כהונה נוספת בין השנים 1895–1929.

==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1764/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1765.
</div>

== קישורים חיצוניים ==

* [https://www.nga.org/governor/francis-e-warren/ פרנסיס וורן] באתר אגודת המושלים הלאומית 
* 
* [https://politicalgraveyard.com/bio/warren.html#544.24.09 פרנסיס וורן] באתר The Political Graveyard 
* 

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1844
קטגוריה:אמריקאים שנפטרו ב-1929
ניק נביד

ניקולס "ניק" נביד (באנגלית: Nicholas "Nick" Nevid; נולד בשנת 1960) הוא שחיין עבר אמריקאי, אלוף עולם (ברלין 1978) במשחה ל-200 מטר חזה.

== ביוגרפיה ==
נביד למד והתאמן באוניברסיטת טקסס באוסטין.

===1978===
====אלוף ושיאן ארצות הברית====
באליפות ארצות הברית בבריכות קצרות שנערכה ביוסטון, טקסס ב-9 באפריל 1978 הוא זכה במדליית זהב במשחה ל-200 יארד חזה שיא לאומי חדש של 2:00.53 דקות, שיפור לשיא של ג'ון הנקן.
====אלוף עולם====
באליפות העולם שנערכה במערב ברלין, גרמניה המערבית באוגוסט אותה שנה זכה בשתי מדליות זהב, במשחה ל-200 מטר חזה בתוצאה של 2:18.37 דקות, לפני ארסן מיסקרוב מברית המועצות (2:18.42 דקות) וואלטר קוש מגרמניה המערבית (2:20.16 דקות) ובמשחה שליחים 4x100 מטר מעורב ביחד עם בוב ג'קסון, ג'ו בוטם ודייוויד מקאג בשיא אליפות חדש של 3:44.63 דקות, לפני גרמניה המערבית (3:48.58 דקות) ובריטניה (3:49.06 דקות). נוסף לכך, הוא סיים במקום חמישי במשחה ל-100 מטר חזה בתוצאה של 1:03.84 דקות.

===1981===
====אלוף האוניברסיאדה====
באוניברסיאדה שנערכה בבוקרשט, רומניה ביולי 1981 זכה ב-3 מדליות, 1 זהב ו-2 כסף. מדליית זהב במשחה ל-100 מטר חזה בתוצאה של 1:04.33 דקות. מדליות כסף, במשחה ל-200 מטר חזה בתוצאה של 2:21.47 דקות ובמשחה שליחים 4x100 מטר מעורב.

== חיים אישיים ==
לאחר שפרש משחייה תחרותית החל לאמן במספר קולג'ים. בעל תואר דוקטור בפיזיולוגיה וביולוגיה ימית מאוניברסיטת המדינה של לואיזיאנה. עבדותו המחקר שלו עוסקת במניעת צימדה ימית.

נביד גידל דגי מזון ימיים בכלובי חקלאות ימית באיי בהאמה ובפנמה. הוא גם היה היצרן השני בגודלו של דגי נוי ימיים בעולם.

== ראו גם ==

==קישורים חיצוניים==

* [https://www.the-sports.org/nick-nevid-swimming-spf80411.html Swimming - Nick Nevid] 

== הערות שוליים ==

קטגוריה:שחייני חזה
קטגוריה:אלופי עולם בשחייה
קטגוריה:אלופי האוניברסיאדה בשחייה
קטגוריה:אמריקאים שנולדו ב-1960
אדמונד לבנדובסקי

אדמונד לבנדובסקי, באנגלית: Edmund Lewandowski.(1914–1998) היה אמן אמריקאי שהוצג לעיתים קרובות בגלריה במרכז העיר לצד אמנים אחרים כמו צ'ארלס שילר, צ'ארלס דמות', ג'ורג'יה אוקיף, רלסטון קרופורד, ג'ורג' אולט ונילס ספנסר. <ref>Valerie Ann Leeds, "Edmund Lewandowski's Mosaic Murals," American Art Review, 18 (March–April 2006), pp. 142–47.</ref>

=== ביוגרפיה ===
אדמונד לבנדובסקי נולד במילווקי, ויסקונסין. הוא למד בבית הספר לאמנות לייטון מ-1931 ועד לסיום לימודיו ב-1934.

=== קריירה ===
מגדל מים, 1914
הוא קיבל משרת הוראה בבית ספר ממלכתי כדי להתפרנס בזמן שהוא עסק בציור, ועבד בפרסום מסחרי ובאיור מגזינים. בשנת 1936, הוא הוזמן על ידי סוחרת האמנות המודרנית הבולטת אדית הלפרט להצטרף לגלריה שלה במרכז העיר. באותה שנה, הוא החל לצייר ציורי קיר של דואר ארצות הברית בהזמנת המדור לציור ופיסול. במהלך 1939 ו-1940 בוצעו על ידו ציורי הקיר עבור סניף הדואר בקלדוניה, מינסוטה וכן בהמילטון, אילינוי, שכותרתו ״על הנהר״; ובסלוטון ויסקונסין את הציור ״שירות דואר אוויר״.

מ-1942 עד 1946, לבנדובסקי יצר מפות והסוואה עבור צבא ארצות הברית וחיל האוויר של ארצות הברית. ב-1947 מונה לפקולטה של בית הספר לאמנות לייטון. עבודתו של לבנדובסקי זיכתה אותו בתערוכה בנושא ״ריאליזם הקסם״ במוזיאון לאמנות מודרנית ניו יורק, 1943. <ref>Valerie Ann Leeds, "Edmund Lewandowski: Precisionism and Beyond," Flint, Michigan: Flint Institute of Arts, 2010.</ref>

ב-1949 עבר לאוניברסיטת פלורידה סטייט, שם נשאר עד 1954. לאחר כהונתו בפלורידה, חזר לבית הספר לייטון, שם היה המנהל עד 1972. תפקידו הסופי היה כפרופסור ויו"ר המחלקה לאמנות ב-1949. אוניברסיטת ווינתרופ ברוק היל, דרום קרוליינה, שם שירת מ-1973 עד 1984. עם פרישתו, הוא מונה לפרופסור אמריטוס.
שירות דואר אויר, 1940
הוא מת ברוק היל, דרום קרוליינה ב-1998.

== קישורים חיצוניים ==

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1914
קטגוריה:אמריקאים שנפטרו ב-1998
שי אזנקוט

שי אזנקוט (1969 – 14 במאי 2015) היה שחקן תיאטרון ישראלי.

== ביוגרפיה ==
ב-1994 סיים לימודי משחק בבית צבי.

=== כתיבה בימוי ומשחק ===
ב-1994 גילם את פליאנס בהצגה "מקבת'" מאת שייקספיר שביים טוני רוברסטון בתיאטרון הבימה.

ב-1997 גילם תפקיד אורח של איש חשוד בסדרה ג'ינג'י שכתב אייל דורון וביימו יצחק חלוצי ואריה בן ציון.

ב-2002 הקים תיאטרון לילדים, בו הוא שיחק כתב וביים הצגות שונות, ביניהן "האוצר מתחת לגשר".

בסרטי ניצוצות של קדושה: ב-2003 שיחק בטרילוגיה "מי בראש???" שכתבו יגאל ואיילת הושיאר וביים יגאל הושיאר. ב-2005 שיחק בסרט "כל יהודי זהב" שכתבו יגאל ואיילת הושיאר וביים יגאל הושיאר. ב-2012 גילם את יעקב, הדמות הראשית בסרט "האוצר מתחת לגשר" שביים יגאל הושיאר.

ב-2005 עיבד את להצגה בשם "מלכת השמחה" שביימה מיכל רנד.

ב-2008 כתב (על הסיפור "" של רבי נחמן מברסלב) וביים את ההצגה "פשוט שמח" בהפקת ז'וליק הפקות. בהצגה זו גם שיחק לצד יואב עמיר/יצחק חייקה ודוד נוימן. הצגה זו עלתה בין השאר בפסטיבל נווה יוסף לתיאטרון קהילתי.
ממוזער
בתיאטרון הדרך: שיחק (לצד אריק משעלי/דן מויאל ויואב עמיר), כתב (על פי הסיפור "הסחורה הגזולה" מאת רבי נחמן מברסלב) וביים את ההצגה "שוליית הסוחר". ב-2009 שיחק (לצד יואב עמיר ודוד נוימן) כתב (על פי הסיפור "" של רבי נחמן מברסלב) וביים את ההצגה "פשוט שמח". 

ב-2011 כתב וביים את ההצגה "שר האוצר והעולה המאושר" (מבוסס על הסיפור "" של רבי נחמן מברסלב ועל המחאה החברתית בישראל 2011) בתיאטרון תאיר.

ב-2013 עלה בפסטיבל צו קריאה 8 המחזה "חלקת האדם" שעיבד אזנקוט (על פי הספר "פיפל" מאת ק. צטניק) וביים עמיחי אלהרר. 

באותה שנה פרש מתחום התיאטרון, והעביר את הניהול והמשחק בהצגות שכתב וביים לניר רווח. לאחר פטירתו, נקרא התיאטרון בשם "תיאטרון שי" על שמו. 

== חיים אישיים ==
נפטר ב-2015, היה נשוי ולו חמש בנות.

== קישורים חיצוניים ==
* 
* 

== הערות שוליים ==

קטגוריה:שחקנים ישראלים
קטגוריה:ישראלים שנולדו ב-1969
קטגוריה:ישראלים שנפטרו ב-2015
קטגוריה:במאים ישראלים
קטגוריה:מחזאים ישראלים
יוסף קאליש (השני)

מעמד [[הכנסת ספר תורה בחסידות אמשינוב לעילוי נשמת האדמו"ר רבי יוסף קאליש, כ"ה תשרי תשפ"ג]]
הרב יוסף קאליש (כ"ח בסיוון ה'תשט"ז (1956) - י"א בניסן ה'תש"פ (2020)) כיהן כאדמו"ר מאמשינוב בארצות הברית, בין השנים ה'תשנ"ג (1993) וה'תש"פ (2020). ממלא מקומו וממשיך דרכו של אביו האדמו"ר רבי יצחק מאמשינוב.

==קורות חייו==
נולד לרב יצחק קאליש. אביו החל לכהן כאדמו"ר מאמשינוב בארצות הברית לאחר השואה, אחר שאחיו רבי יעקב דוד השני מאמשינוב נפטר במהלך המלחמה, ובני משפחתו נרצחו.

למד בישיבת שערי יושר, אצל הרב יוסף רוזנבלום, והיה מבחירי התלמידים. היה מעלה את שיעורי ראש הישיבה על הכתב ומפיצם בין הבחורים.

נישא לחיה, בת הרב אליהו שטרנבוך רבה של אנטורפן. התגוררו כמה שנים בארצות הברית, שם נולדו להם ילדיהם. בהיותו בן יחיד להוריו, לצד אחות אחת, היה יד ימינו של אביו בניהול החצר והנחלת מורשת בית אמשינוב. כעבור כמה שנים עבר להתגורר באנטוורפן, לצד חמיו, ובשנת תשנ"ג שב לארצות הברית.

בי"ט באדר תשנ"ג נפטר אביו באופן פתאומי, והוא מונה לכהן כאדמו"ר ולהמשיך את השושלת. נודע באהבת ישראל שלו, כדרך ההנהגה בבית וורקא, והרבה במעשי חסד וסיוע לנזקקים ולנצרכים. תמך כלכלית במשפחות במצוקה ובאברכי כוללים.

נהג למסור שיעור במדרש, והרבה בסיפורי צדיקים והנחלת מורשת אבותיו. הקים את חבורת "זרע יצחק" לחסידיו בישראל, שנוהלה על ידי בנו הרב מנחם קאליש. הגיע כמה פעמים לביקורים בישראל אצל חסידיו, המתגוררים בירושלים ובביתר עילית.

בשנת תשע"ה (2015) חלה, ובשנים הבאות היה מטופל בדיאליזה. נפטר במגפת הקורונה בשנת תש"פ (2020), ארונו הועלה לארץ ישראל במטוס פרטי, ונקבר ליד קבר אביו בבית הקברות העתיק בטבריה. בשנת תשפ"ב (2022) הועמד אוהל מעל קברם.

לקראת השלושים יצא לאור קובץ "בית יוסף להבה", עם תולדותיו ועיקרי משנתו, וכן קונטרס עם חלק מדברי תורתו על סדר הפרשיות. בשנת תשפ"ג יצא לאור ספרו "תורת יוסף" על פסחים.

==משפחתו==
אחותו היחידה נישאה לרב ישראל ארנסטר, בנו של רבי משה ארנסטר ונכד האדמו"ר מוויז'ניץ רבי חיים מאיר הגר.
;בניו ובנותיו:
* חתנו הרב יהושע יהודא קליין - נכד לאדמו"רי מעליץ ודז'יקוב
* חתנו הרב אברהם שמעון מארילוס - ראש כולל תורת שמעון יערוסלב בבני ברק
* הרב מנחם קאליש, ממלא מקומו באדמו"רות אמשינוב בבית מדרשו בארצות הברית
* הרב אשר חיים קאליש, מכהן כאדמו"ר מאמשינוב בית שמש. בית מדרשו בשכונת רמה ד'
* חתנו הרב ישראל משה הופשטיין, נכד לאדמו"רי קוז'ניץ וזווהיל, ומרבני ישיבת אמשינוב בביתר עילית

==קישורים חיצוניים==
* 
* 

יוסף
קטגוריה:אדמו"רים אמריקאים
קטגוריה:יהודים הקבורים בבית הקברות בטבריה
קטגוריה:משפחת טרונק
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1956
קטגוריה:אמריקאים שנפטרו ב-2020
סיף משלב

סיף משלב (נולד ב-5 במאי 1977) הוא ראש המועצה המקומית אבו סנאן מאז הבחירות ב-2024.

==ביוגרפיה==
סיף הוא בנו של ראש המועצה היוצא פאוזי משלב ושימש כעוזרו.

במאי 2023 נעצר יחד עם אביו וראשי רשויות נוספים באזור הצפון בפרשת "תפירת מכרזי אשפה". סיף נחשד כי שימש כזרועו הארוכה של אביו לתפירת מכרזים וקבלת שוחד. ובהחזקת נשק.

ב-22 באוגוסט 2023, במהלך מערכת הבחירות נרצחו ביישוב 4 תושבים, ביניהם אחד המתמודדים נגדו לראשות המועצה.

בבחירות לרשויות המקומיות בישראל ב-2024 התמודד מול ראש המועצה לשעבר נוהאד משלב אותו ניצח אביו בבחירות 2018, וניצח ברוב של 52.7%.

== הערות שוליים ==

קטגוריה:ראשי מועצת אבו סנאן
קטגוריה:ישראלים שנולדו ב-1977
יכול להיות שזה נגמר

"יכול להיות שזה נגמר" הוא שיר שכתב יהונתן גפן והלחין שם טוב לוי.

== תוכן השיר ==
השיר מבטא את תחושתם של אלה שנולדו לדעתם "מאוחר יותר". לשיטתם, בני הדור הקודם היו החלוצים שחלמו ובנו את הארץ. שירו גפן רצוף שמות ומילים המעוררים נוסטלגיה ואסוציאציות בקרב המאזינים. בשיר באים לידי ביטוי היחסים בין דור המייסדים לדור ההמשך. השימוש בביטויים ידועים, סמלים ומילים מעצימים את פערי הדורות.<ref name=":0"></ref>

לימים סיפר שם טוב לוי:<ref name=":0" />

== גרסאות לשיר ==
במקור שר את השיר אריק איינשטיין והופיע באלבומו, "ארץ ישראל הישנה והטובה". השיר יצא כנראה באפריל 1973 (חצי שנה לפני מלחמת יום כיפור) ובביצועו של איינשטיין הגיע למקום הרביעי בשני מצעדי הפזמונים של קול ישראל וגלי צה"ל ב־1973. בשנת 1979 יצאה גרסה מחודשת של השיר במסגרת האלבום "צליל מכוון", בביצוע שם טוב לוי. ב־2006 חידשו את השיר קורין אלאל ושם טוב לוי.<ref></ref>

לחן אחר פחות ידוע לשיר הוא של מתי כספי. ביצוע ללחן זה ידוע של להקת גייסות השריון בשנת 1973, איתו הופיעו בתוכניתם "י"ג - שיר-יון-הרצל".<ref></ref>

חידוש לשיר בביצוע מיקי קם, חנה לסלאו, תיקי דיין ורבקה מיכאלי הופיע בחלק השני של הפרויקט "צו השעה", ביצועים חדשים לקלאסיקות ישראליות. את העיבוד החדש לשיר עשה יהודה עדר. בתחילה רצה עדר שסטודנטיות שלו מבית הספר למוזיקה-רימון יבצעו את השיר. מיקי קם זוגתו לחיים איימה עליו "אם אתה הולך לקחת את הילדות הצעירות שלך - אני גומרת אותך, בוא תיקח את שכמותי". היא הציעה לו את גלי עטרי, ריקי גל וחוה אלברשטיין, אך עדר הציע לה ולחברותיה לסדרת הטלוויזיה בנות הזהב לבצע את השיר.

ידועים ביצועים של סיון טלמור ורן דנקר.<ref></ref><ref></ref>

== קישורים חיצוניים ==
* 
* 

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי שם טוב לוי
קטגוריה:שירים על ילדות
קטגוריה:שירים על נוסטלגיה
מוסד השהיד של חזבאללה

מוסד השהיד של חזבאללה (בערבית: جمعية المؤسسات الشهید الخیریة اﻻﺟﺘﻤﺎﻋیة) הוא חלק משירותי הרווחה של חזבאללה ופועל בתחומי הבריאות, החינוך, הרווחה והתקשורת. המוסד הוקם בשנת 1982, בו זמנית עם הקמת חזבאללה על ידי משמרות המהפכה, ומטרתו העיקרית היא לשמש מעטפת תומכת לתשתית הצבאית של הארגון, להפיץ את האידאולוגיה של חזבאללה ולחזק את מעמדו בקרב העדה השיעית ובזירה הפוליטית הפנימית בלבנון.<ref name=":0"></ref>

מוסד השהיד מעניק תמיכה חברתית וכלכלית למשפחות פעילי הזרוע הצבאית של חזבאללה, תורם למורל ולמוטיבציה של פעילי הארגון ופועל לטיפוח "תרבות השהידים" – האדרת השהידים של חזבאללה והפיכתם למודל לחיקוי עבור הדור הצעיר המתגייס לשורות הארגון.<ref name=":0" />

על פי אומדן משנת 2019 מוסד השהיד מטפל בלמעלה מ-9,000 בני משפחות השהידים.<ref name=":0" />

== רקע ==
בתוך רשת המוסדות החברתיים שמנהל חזבאללה, עומד מוסד השהיד במקום מרכזי. המוסד הוקם בשנת 1982, תקופה שחופפת עם מלחמת לבנון הראשונה, כחלק מההשפעה והתמיכה של איראן באזור. הוא נוצר בהשראת קרן השהיד האיראנית, אשר נפתחה על ידי רוחאללה ח'ומייני במטרה לסייע למשפחות החללים ממלחמת איראן-עיראק. מטרתו של מוסד השהיד הלבנוני היא לספק תמיכה רחבה למשפחות חברי חזבאללה שנספו במהלך שירותם, ולהבטיח שיש להם את כל מה שהם צריכים לחיים נורמליים לאורך זמן.<ref name=":0" />

פעילותו של המוסד מבוססת על עקרונות הלכתיים המשולבים במסורת האיסלאמית, בהם הדגש על תמיכה במשפחות השהידים כחלק מהחובה הדתית והמוסרית של הקהילה. המוסד מתמקד במיוחד בתמיכה בילדים של השהידים, על מנת לספק להם חינוך, רווחה והזדמנויות להתפתחות אישית, תוך שמירה על כבוד אבותיהם ומורשתם.<ref name=":0" />

במישור התודעתי, מוסד השהיד מקדם את "תרבות השהידים" - הערצת השהידים והפיכתם לדוגמאות לחיקוי עבור הדור הצעיר. דמותם של השהידים משמשת כאבן דרך להעברת ערכים ואידאולוגיה, וככלי לחיזוק הרצון להצטרף לשורות הארגון בעתיד. תרבות זו משקפת את ההקשר הרחב יותר של הקרבה והקורבנות בשם מטרות גבוהות, כפי שנתפסות באידאולוגיה של חזבאללה.<ref name=":0" />

== קישורים חיצוניים ==

* [https://www.shaheed.com.lb אתר רשמי] 

== הערות שוליים ==

קטגוריה:חזבאללה
יש שופטים בישראל

נואם בכנסת ב-1979
יש שופטים בישראל (נאמר גם לפעמים יש שופטים בירושלים) הוא משפט הסיום בנאום שנשא מנחם בגין בכנסת ב-20 במרץ 1979 בעקבות פסיקת שופטי בית המשפט העליון בבג"ץ בית אל. דבריו של בגין הביעו שמחה על הפסיקה של בג"ץ והתפיסה הרווחת כיום היא שבנאומו קרא בגין לכיבוד בג"ץ והחלטותיו על ידי רשויות המדינה האחרות ללא ערעור. פרשנות זו משתקפת בנאומים של פוליטיקאים רבים שקראו לתמוך בבג"ץ ובהחלטותיו.

== רקע ==
ב-1978 הוציאה ישראל צווים לתפיסת אדמות פלסטיניות פרטיות כדי להקים את היישוב ישראלי בית אל שהקמתו הוגדרה כצורך ביטחוני. מספר מתושבי הכפר שאדמותיהם הופקעו עתרו לבג"ץ בטענות של אי חוקיות ההתיישבות ובטענה לחוסר בצורך ביטחוני אמיתי. בתחילת מרץ 1979 דחה בג"ץ את שתי הטענות של העותרים והתיר לממשלת ישראל להמשיך להחזיק בקרקעות שנתפסו עבור בית אל.
==המשפט==
החלטת בג"ץ אומצה על ידי הממשלה והביאה לתגובות חיוביות מצד גורמים שונים. בנאום מאת ראש הממשלה מנחם בגין בכנסת ב-20 במרץ 1979 אמר את הדברים הבאים:

יש הטוענים שאמירתו של בגין התייחסה בעצם רק לאישור בג"ץ להתיישבות בבית אל, רבים חלקו על כך. גם אחרי בג"ץ אלון מורה, שהורה לפנות את התנחלות אלון מורה שלא הוגדרה כצורך ביטחוני, אמר בגין כי "יש לכבד את פסק הדין של בית המשפט העליון... הדבר מובן מאליו". חנן מלצר ואהרן ברק כתבו שאת המשפט אמר לאחר בג"ץ אלון מורה, אך מדובר בטעות.

עם זאת בגין ידע גם לבקר את בית המשפט כמו לאחר משפט מחתרת צריפין כשאמר כי "בגזר הדין... ניכרת הנקמנות ומהנמקתו בוקעת הצביעות והחוצפה", בהמשך הצהיר שמוכן להסתיר בביתו את הנאשמים.

== השימוש באימרה ==
קיימות פרשנויות שונות לכוונתו של בגין אבל לפי ניב יערי הנרטיב המקובל כיום לאמירה "יש שופטים בישראל" הוא כיבוד בג"ץ והחלטותיו על ידי הרשויות האחרות (הרשות המחוקקת והרשות המבצעת) ללא ערעור.

במקביל לאמירה המקורית של בגין נפוצה בישראל הגרסה לפיה "יש שופטים בירושלים", כשנטען שהשיבוש נעשה ב-1979 במאמר שפרסם שר המשפטים לשעבר, חיים צדוק, בעיתון "מעריב". פוליטיקאים רבים השתמשו בגרסה השונה בנאומיהם וביניהם נפתלי בנט, בנימין נתניהו, אמיר אוחנה, אביגדור ליברמן, גדעון סער, אהוד אולמרט, דודי אמסלם, אין כל הבדל בין שתי הגרסאות.

== קישורים חיצוניים ==
* ניב יערי, "[https://www.gov.il/he/departments/publications/reports/roots_1979_2#9 יש שופטים בירושלים"- על בגץ בית אל ובג"ץ אלון מורה]", משרד המשפטים, מיזם שורשים במשפט, 21.3.2019.

== הערות שוליים ==

קטגוריה:אמרות כנף
קטגוריה:מנחם בגין
חטיבת סה"ר

חטיבת סה"ר (ראשי תיבות של סדר ציבורי, הגנה וריבונות) היא יחידה במשטרת ישראל שנועדה לשמש ככוח עצמאי בדרום הארץ, ותפקידה להעניק מענה ראשוני באירועים ביטחוניים. החטיבה הוקמה על רקע ההבנה שנוצרה לאורך השנים מלקחי הפעילות המבצעית של מחוז דרום, כי יש צורך בחיזוק היכולת להתמודד עם אירועים רב-זירתיים והתחדדה לאחר מתקפת הפתע על ישראל, שהדגישה את חשיבות כוחות המשטרה כמגיבים ראשונים לאירועים מסוג זה.

== תפקיד ==
חטיבת סה"ר, הפועלת תחת פיקוד מחוז דרום של משטרת ישראל ומקבלת הנחיות מקצועיות מאגף המבצעים, מוגדרת כחטיבה מחוזית עם מגוון משימות רחב. תפקידיה השוטפים כוללים התערבות באירועי הפרות סדר, לחימה בפשיעה חמורה דרך ביצוע חיפושים, הקמת מחסומים, ביצוע מעצרים, ופעולות אבטחה. החטיבה משמשת גם ככוח התערבות מידי לנטרול גורמים עוינים, ומספקת כוח ייעודי לחילוץ ופינוי נפגעים במקרים של אסונות טבע או אירועים חריגים אחרים.

בנוסף החטיבה פועלת ככוח תמיכה במשימות כגון: סיוע ליחידה לאבטחת אישים, אבטחת שוטרים הנמצאים תחת איום גבוה, מאבק בבריונות כבישים וכן סיוע במאמצי סיכול הברחות נשק וסמים בגבול.

== ארגון ומבנה החטיבה ==
החטיבה מונה כ-250 לוחמים המחולקים ל-3 זרועות:
* זרוע נגב – חולשת על גזרת יישובי הנגב מהעיר נתיבות ועד צומת הערבה.
* זרוע לכיש – חולשת על גזרת הערים אשדוד, אשקלון, קריית גת, שדרות וכל היישובים הסמוכים.
* זרוע מרכזית – זרוע מקצועית המפעילה בעלי תפקידים מיוחדים: מפעילי רחפנים, פרשים, כלבנים וזרוע ניוד.

בכל זרוע פועלים בין 5–7 צוותים של לוחמים. בכל צוות 10 לוחמים ולכל אחד מקצוע שונה בהתאם לייעודו.

=== תפקידים בחטיבה ===
במסגרת השירות בחטיבה, הלוחמים עוברים הכשרות מקצועיות בתחומי הלחימה ואמצעים מיוחדים:
* נהגי מאבריק – הכשרת נהיגה מבצעית ברכב שטח מיוחד שנועד לנסיעה מהירה בתנאי שטח קשים.
* נהגי אופנוע – בחטיבה אופנועי שטח/כביש - לוחמים ייעודיים עוברים הכשרה לנהיגת שטח וכביש.
* כטב"ם/רחפנים – יחידת רקיע הכוללת לוחמים אשר עוברים הכשרת הטסת כטב"ם וזכאים לתעודת מטיס של רת"א (רשות תעופה אזרחית).
* מדריכי כושר – הכשרת קורס מאמנים ללוחמים שמתמחים גם כמדריכי כושר.
* מדריכי קרב מגע – הכשרת טכניקות לחימה ללוחמים שמתמחים גם כמדריכי קרב מגע.
* מכת"ז – מכונית התזת מים/קצף/בואש/צבע.
* קלעים – הלוחמים עוברים הכשרת קלעים.
* צליפה – הלוחמים עוברים הכשרת ירי צליפה.
* מדריכי ירי ולחימה – הכשרה בת 3 חודשים, אשר בסיומה החניך מוסמך כמדריך לוט"ר (לוחמה וטרור).
* מדריכי פריצה – פריצת דלתות מקצועית.
* מדריכי הפס"ד – התמקצעות בתחום טיפול בהפרות סדר.
* כלבנים – בחלוקה לכלבי סיור/חומר נפץ/סמים.
* פרשים – מערך הפעלת סוסים.
* מפקדי זירת חומ"ס (חומרים מסוכנים) – טיפול מחוזי באירועי חומרים מסוכנים.

== מפקדי החטיבה ==
{| class="wikitable"
|+
!שם
!תקופת כהונה כמפקד היחידה
!הערות
|-
|יוגב אטיאס
|2023–הווה
|
|}

== קישורים חיצוניים ==
* [https://www.police.gov.il/join/sahar דף היחידה], באתר הרשמי של לשכת גיוס משטרת ישראל
* 

קטגוריה:יחידות משטרת ישראל
משלחת מס' 7 לתחנת החלל מיר

תיאור תחנת החלל מיר לאחר עגינה של מודול "קריסטל"
משלחת מס' 7 (ברוסית: основная экспедиция я-7) הייתה משלחת לתחנת החלל מיר שפעלה מ-1 באוגוסט 1990 ועד ל-10 בדצמבר 1990. מפקד המשלחת היה גנאדי מנאקוב. פעילות המשלחת נמשכה 130 ימים. 
==הרכב המשלחת==
{| class="wikitable"
!שם
!תפקיד
!חללית הגעה
!<small>1.08.1990–10.12.1990</small>
!חללית חזרה
!הערות
|-
| גנאדי מנאקוב||מפקד המשלחת || סויוז TM-10 || סויוז TM-10 || חבר משלחת מס' 7 מפקד חלליית "סויוז TM-10"
|-
| גנאדי סטרקאלוב||מהנדס טיסה || סויוז TM-10 || סויוז TM-10 || חבר משלחת מס' 7 
|}
==רקע==
בזמן פעילות המשלחת תחנת החלל כללה את מודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט.

==פעילות המשלחת==
חללית עם חברי המשלחת שוגרה ב-1 באוגוסט וב-3 באוגוסט היא התחברה מודול "קוואנט 1" של תחנת החלל מיר. בתחנת החלל פעלה משלחת מס' 6 בפיקוד אנטולי סולוביוב. לאחר ביצוע חפיפה והעברת אחריות למשפחת מס' 7, משלחת מס' 6 עזבה את תחנת החלל ב-10 באוגוסט. החלה עבודה סדירה של המשלחת החדשה.

ב-15 באוגוסט לתחנת החלל הגיע חללית פרוגרס M-4 ועגנה בתא עגינה של מודול בסיסי. החללית הביאה 2,689 ק"ג מטען כולל חלקי חילוף. חברי המשלחת החלו בהעברת מטען לתחנת החלל.

ב-28 באוגוסט הסתיימו עבודות לחיבור מערכת בקרה של מודול "קריסטל" למערכות תחנת החלל.

ב-17 בספטמבר חללית מטען פרוגרס M-4 נותקה מתחנת החלל ובהמשך נשרפה בכניסה לאטמוספירה.

ב-29 בספטמבר לתחנת החלל הגיע חללית פרוגרס M-5 ועגנה בתא עגינה של מודול בסיסי. החללית הביאה 2,594 ק"ג מטען כולל חלקי חילוף. בין היתר המטען כלל ציוד טלוויזיה לאסטרונאוט יפני שהיה צריך להגיע לתחנת החלל בהמשך. כמו כן חללית צוידה ביחידת נחיתה מדגם "רדוגה". חברי המשלחת החלו בהעברת מטען לתחנת החלל.

ב-19 באוקטובר מנאקוב וסטרקאלוב ביצעו פעילות חוץ רכבית שנמשכה כ-3 שעות. המטרה הייתה לטפל בפתח פגום של מודול "קוואנט 2". הם הצליחו לסגור אותו אך לא להחזיר אותו למצב שמיש.

ב-28 בנובמבר חללית מטען פרוגרס M-5 נותקה מתחנת החלל ובהמשך נשרפה בכניסה לאטמוספירה. יחידת נחיתה "רדוגה" נותקה מהחללית אך אות ממנה לא התקבל וחומר שהיה על היחידה אבד.

ב-4 בדצמבר הגיע חללית סויוז TM-11 עם משלחת מס' 8 לתחנת החלל מיר בפיקוד ויקטור אפנסייב. החל הליך של העברת אחריות על תחנת החלל לצוות החדש. עם החללית הגיע גם אסטרונאוט טויוחירו אקיאמה מיפן. טויוחירו אקיאמה טס לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג לפני הטיסה. 

ב-10 בדצמבר צוות משלחת מס' 7 עזב את תחנת החלל בחללית "סויוז TM-10" ביחד עם אסטרונאוט יפני. במהלך שהות בחלל שנמשכה כ-4 חודשים הם ביצעו מספר רב של ניסויים.

==קישורים חיצוניים==
* [http://www.spacefacts.de/mir/english/mir-7.htm תיאור פעילות המשלחת]
* [https://web.archive.org/web/20101129135727/http://astronautix.com/flights/mireo7.htm תיאור באתר אסטרונאוטיקס]

==הערות שוליים==

קטגוריה:1990 בברית המועצות
קטגוריה:תחנת החלל מיר
She's Always a Woman

"She's Always a Woman" (בעברית:"היא תמיד אישה") הוא שיר של בילי ג'ואל מתוך אלבומו The Stranger משנת 1977. הסינגל הגיע למקום ה-17 בארצות הברית באוקטובר 1978,<ref></ref> ולמקום ה-53 בבריטניה בשנת 1986, כאשר יצא כאיי-סייד כפול עם השיר "Just the Way You Are". ג'וש גרובן שר אותו באלבום Bridges שלו. השיר נכנס מחדש למצעד הבריטי בשנת 2010, והגיע למקום ה-29.
== רקע ==
זהו שיר אהבה על אישה שהזמר התאהב בה לחלוטין עד כדי התאהבות במוזרויות החיבה שלה כמו גם בפגמים שלה.

ג'ואל כתב את השיר לאשתו דאז, אליזבת ובר. אליזבת לקחה על עצמה את ניהול הקריירה של ג'ואל, והצליחה לסדר את ענייניו הכספיים לאחר שג'ואל חתם על כמה עסקאות וחוזים גרועים.<ref></ref> השניים התגרשו בסופו של דבר בשנת 1982.

== קבלה ==
בילבורד תיאר את "She's Always a Woman" כ"בלדה דרמטית".<ref name=":0"></ref> בילבורד שיבח במיוחד את "התזמור העדין" ואת "המלודיה המתוחכמת", שאותה מצא דומה לבלדות של בוב דילן ופול סיימון.<ref name=":0" /> קאש בוקס אמר כי "הלחן מלודי וזורם במתיקות; המילים מדויקות ויש להן מה לומר" ושיבח את שירתו של ג'ואל.<ref></ref> רקורד וורלד אמר כי "זה דומה מאוד להתקדמות טבעית של המסר ב-'Just the Way You Are' וצריך לתפוס השמעות מיידיות של פופ ומבוגרים".<ref></ref>

== רשימת רצועות ==
סינגל 7 אינץ' (1977)

# "She's Always a Woman"
# "Vienna"

סינגל (CBS)

# "She's Always a Woman"
# "Movin' Out (Anthony's Song)"

סינגל יפני 7 אינץ

# "She's Always a Woman"
# "Only the Good Die Young"

== קישורים חיצוניים ==

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:סינגלים מ-1978
קטגוריה:שירים באנגלית
קטגוריה:בלדות משנות ה-1970
קטגוריה:בלדות פופ
קטגוריה:בלדות רוק
קטגוריה:סינגלים בהוצאת קולומביה רקורדס
אורלי קטן

אורלי קטן (נולדה ב-13 ביוני 1972) היא שחקנית, מפיקה, מדבבת ובמאית ישראלית.

== ביוגרפיה ==
אורלי קטן נולדה וגדלה בקריית אונו. סיימה תואר ראשון מהחוג לאמנות התיאטרון באוניברסיטת תל אביב<ref></ref><ref></ref>. במאית דיבוב בין 1997 ו-2017 לעשרות סרטים וסדרות כמו סימבה מלך הג'ונגל, דרגון בול, ארתור ולוני טונס חוזרים לאקשן.

משמשת מנחה עירונית לתיאטרון בעיריית תל אביב.

== סרטים ==
* אהבה ממבט שני (1998)
* החזקים שורדים (2009)
* מיתה טובה (2014)

== הצגות ==
* אלאדין ומנורת הקסמים - תיאטרון אורנה פורת

== טלוויזיה ==
* תמונות יפואיות (1995-1996) HOT
* הבחור של שולי (1997) ערוץ 2
* חובו של אהרון כהן (1999) HOT
* הבלדה על ארי ודרצ'י (2001) HOT
* הדמעות של אמסלם (2003) HOT
* הכל דבש (2007-2010) ערוץ 2
* מתים לרגע (2014-2017) HOT
* מלכות (2018-2022) HOT
* מותק בול באמצע (2021) כאן 11
* חאנשי (2022-2023) HOT
ב-2010 השתתפה בשעשועון לעוף על המיליון.

== דיבוב ==
מוכרת בעיקר בזכות דיבוב דמותו של בבר הילד בסדרה מסיפורי המלך בבר. דיבבה את שיאצו, פואר והקוסמת באבא בדרגון בול. דיבבה את פרנסין, סו-אלן ובינקי בארתור. דיבבה את גברת בידי בחברים בחווה. דיבבה את קירה בגלקטיק פוטבול. דיבבה את ריינה בעיר המלאכים. דיבבה סרטים רבים נוספים:
* 2002 - מכתבים מפליקס, דרגון בול זי
* 2003 - לוני טונס חוזרים לאקשן, לאקי לוק
* 2004 - דורימון, דרגון בול זי
* 2005 - סרטי דרגון בול, פליפר ולופקה, דרגון בול ג'י טי, האחים קואלה, לאסי, מדגסקר
* 2006 - טרוליות, אטומיק בטי, חוות הקסמים
* 2007 - טום, מגלים עם דורה, ויטץ', מר שבלול, ספירו ופנטזיו
* 2008 - מרטין על הבוקר, רוץ, דייגו, רוץ!, הניצוצות של מאור, סוסלנד, אנימליה
* 2009 - פוניו על הצוק ליד הים, הפיה לילי, בקוגן
* 2013 - טין טן

== חיים אישיים ==
נשואה ולה בת צעירה בשם ליאור קטן שגם עוסקת בדיבוב.
מתגוררת בתל אביב.

== קישורים חיצוניים ==
* 
* [https://www.edb.co.il/name/n0004454/ אורלי קטן] באתר אידיבי
* 

== הערות שוליים ==

קטגוריה:שחקניות ישראליות
קטגוריה:מדבבות ישראליות
קטגוריה:במאיות ישראליות
קטגוריה:במאי דיבוב
קטגוריה:מפיקות ישראליות
קטגוריה:בוגרות אוניברסיטת תל אביב
קטגוריה:תל אביב-יפו: אישים
קטגוריה:במאיות דיבוב
קטגוריה:מדבבים ישראלים
קטגוריה:ישראליות שנולדו ב-1972
Type Shit

"Type Shit" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין ביחד עם הראפרים האמריקאים טראוויס סקוט ופלייבוי קרטי. השיר יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס כסינגל מוביל מאלבום האולפן של פיוצ'ר ובומין, We Don't Trust You.

== רקע ==
ב-13 במרץ 2024, קרטי פרסם קטע מהשיר בסטורי בפרופיל האינסטגרם שלו, ותייג את פיוצ'ר, מטרו וטראוויס.<ref></ref><ref></ref> לאחר מכן, אישר מטרו את הוצאתו של השיר.<ref></ref><ref></ref> ב-18 במרץ, ביצעו פיוצ'ר ובומין את השיר יחד עם סקוט וקרטי בפסטיבל ההיפ הופ שהתקיים בקליפורניה.<ref></ref>

ב-22 במרץ, השיר יצא לאור, יחד עם קליפ שפורסם ברשתות החברתיות.<ref name="Music Video"></ref>

== ביקורות ==
מייקל ספונרה מהמגזין בילבורד ציין ש-"Type Shit" הוא השיר הרביעי הטוב ביותר מתוך אלבום האולפן We Don't Trust You.<ref></ref> רובין מארי מהמגזין Clash, הצהיר שהשיר מסורבל.<ref></ref> סקוט גלשר מהמגזין HipHopDX, ציין: "השיר הוא הרכבה אמיתית של הנוקמים של הראפ המודרני.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:שירי פיוצ'ר
קטגוריה:שירי מטרו בומין
קטגוריה:שירי טראוויס סקוט
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שנכתבו על ידי פלייבוי קרטי
קטגוריה:שירים שהופקו על ידי מטרו בומין
שהאב אל-מוהאג'ר

סנאוללה ע'פארי (בפשטו: ثناءالله غفاری; נולד באוקטובר 1994), ידוע יותר בערבית כשהאב אל-מוהאג'ר (شهاب المهاجر), הוא ראש ארגון טרור אפגני המשמש כאמיר מחוז ח'וראסאן של המדינה האסלאמית מאז 2020.<ref></ref><ref></ref><ref></ref><ref></ref>

== ביוגרפיה ==
=== חיים מוקדמים ===
ע'פארי נולד למשפחת סוחרים ליד מחוז שאקרדרה בקאבול, על פי דיווחים משפחתו היגרה מהודו לאפגניסטן.<ref name=":1"></ref><ref></ref><ref></ref> הוא קיבל חינוך דתי ממדרסה הגאפארי בקאבול, וקיבל תואר הנדסי באוניברסיטת קאבול.<ref></ref><ref name=":0">1463039531268120579</ref><ref name=":1" />

לפי העיתונאי איראן אינטרנשיונל ואפגניסטן אינטרנשיונל טאג'ודן סורוש, הוא עבד כקבלן משנה של חברת אבטחה וביקר תכופות בשדה התעופה בגראם.<ref>1491046623287590916</ref> העיתונאי האפגני בילאל סוארי מדווח שע'פארי היה שומר מיוחד של סגני הנשיאים הראשונים דאז עבדול ראשיד דוסטום ואמרוללה סאלח, והיה לו רישיון להעברת נשק מאז 2017.<ref></ref><ref></ref>

=== קריירה מיליטנטית ===
על פי הדיווחים, הוא הצטרף לרשת חקאני בין 2010 ל-2012, והפך לפעיל בדרג בינוני עד לעריקתו ב-2015.<ref></ref><ref name="nyt"></ref><ref name=":0"/> הטליבאן מכחישים שע'פארי היה חבר ברשת חקאני.<ref></ref>

באפריל 2020, ע'פארי מונה לאמיר וראש המבצעים של ISIS-K.<ref name="presswire">[https://presswire18.com/isis-k-chief-who-is-shahab-al-muhajir-the-head-of-the-group-that-terrorized-kabul/ Presswire18.com: ISIS-K Chief: Who is Shahab al-Muhajir, the head of the group that terrorized Kabul]</ref> על פי הדיווחים הוא גם האזרח הראשון שאינו אפגני או פקיסטני שנקרא אמיר ISIS-K.<ref name="vox"></ref>

לאחר הפיגוע בנמל התעופה בקאבול ב-2021, שתכנן ע'פארי, הטליבאן הודיעו כי ינקטו בכל אמצעי אפשרי כדי ללכוד אותו.<ref></ref>

=== מוות לכאורה ===
ב-6 ביוני 2023, על פי הדיווחים, מנהלת המודיעין הכללית של הטליבאן (GDI) החלה ב"מבצע גדול" נגד ISIS–K במחוז סירקנאי במחוז כונר עם לפחות 3 מקומות מסתור שנהרסו ו-14 חברי ISIS–K נהרגו.<ref></ref><ref name=":2"></ref><ref></ref> מטרת המבצע הייתה להרוג או ללכוד את ע'פארי ודובר ISIS–K, סולטן עזיז עזאם, לאחר הסבר מודיעיני.<ref></ref><ref name=":3"></ref><ref></ref>

כלי תקשורת בפקיסטן דיווחו על מותו של ע'פארי ב-9 ביוני ב"נסיבות מסתוריות", תוך ציטוט של גורמי מודיעין אפגנים ופקיסטן. קול אמריקה דיווח גם כי מקורות מודיעין אפגניים ופקיסטניים אישרו את מותו, אולם כתבו כי פקיד אמריקאי ופיקוד מרכז ארצות הברית לא יכולים לתת אישור למותו.<ref></ref> דובר הטליבאן מסר כי לא ניתן לאשר את הדיווחים.<ref name=":3" /> האומות המאוחדות הודיעו כי יש לאשר את הדיווחים הללו.<ref></ref>

במרץ 2024 טען אל-מירסאד, אתר אינטרנט שלדעתו קשור ל-GDI של הטליבאן, כי הוא חי בבלוצ'יסטן עם מקורביו.<ref></ref><ref></ref>

== הערות שוליים ==

קטגוריה:המדינה האסלאמית: אישים
קטגוריה:ראשי ארגוני טרור אסלאמי
קטגוריה:ילידי 1994
Timeless (אלבום של מייגן טריינור)

Timeless (בעברית: עַל-זְמַנִּי) הוא אלבום האולפן השישי של הזמרת-יוצרת האמריקאית מייגן טריינור. האלבום יצא לאור ב-7 ביוני 2024, באמצעות חברת התקליטים אפיק רקורדס. מתוך האלבום יצא לאור הסינגל "Been Like This", ביחד עם טי-פיין. על מנת לקדם את האלבום, טריינור צפויה לצאת לסיבוב הופעות, "The Timeless Tour", אשר יהיה סיבוב ההופעות הראשון שלה מאז 2016.

== רקע ==
במרץ 2023, אירחה טריינור את המפיק המוזיקלי ג'יאן סטון בפודקאסט, והודיעה כי נשאר לה ליצור עוד אלבום אחד אחרון בחוזה שלה עם חברת התקליטים אפיק רקורדס. בנוסף, סיפרה טריינור שהיא התעניינה להקליט לאלבום מספר שירים בסוגת מוזיקת קאנטרי.<ref></ref> ביום הולדתה ה-30, טריינור וטי-פיין דנו על שיתוף פעולה עתידי.<ref name="Out" ></ref><ref></ref>

ב-14 במרץ 2024, הכריזה טריינור על צאת אלבום האולפן השישי שלה, Timeless.<ref></ref> במקביל להכרזה חשפה את עטיפת האלבום.<ref></ref>

== קידום ==
ב-14 במרץ 2024, יצא לאור "Been Like This", ביחד עם טי-פיין כסינגל המוביל של האלבום.<ref></ref> האלבום עצמו צפויים להתארח האומנים נטשה בדינגפילד, אולסון, פול ראסל ואחיה של טריינור, ראיין. במקביל לקידום האלבום טריינור צפויה לצאת לסיבוב הופעות, "The Timeless Tour", זהו יהיה סיבוב ההופעות הראשון שלה מאז 2016.<ref></ref><ref></ref>

== רשימת רצועות ==

== מיקומי שיא ==

== היסטוריית יציאות לאור ==
{|class="wikitable plainrowheaders"
|+ תאריכי יציאות לאור ופורמטים עבור Timeless
! scope="col"| אזור
! scope="col"| תאריך
! scope="col"| פורמט (ים)
! scope="col"| חברת תקליטים
! scope="col"| הערות
|-
! scope="row" rowspan="2"| כלל העולם
| 14 ביוני 2024
| הורדה דיגיטלית • הזרמת מדיה
| אפיק
| align="center"|<ref name="TrainorStore"></ref>
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי 2024
קטגוריה:אלבומי מייגן טריינור
קטגוריה:אלבומים באנגלית
קטגוריה:אלבומי חברת אפיק רקורדס
מגנה ליקסת-סקוגמן

מגנה ליקסת-סקוגמן (בשוודית: Magna Lykseth-Skogman; 6 בפברואר 1874 – 13 בנובמבר 1949) הייתה זמרת אופרה שוודית ילידת נורווגיה.

==ביוגרפיה==
ליקסת-סקוגמן נולדה בשטח עליו נמצאת כיום העיר אוסלו בפברואר 1874. היא עברה לסטוקהולם ב-1894, שם למדה ב. היא למדה גם בגרמניה וצברה ניסיון בפסטיבל ביירוית. בשנים 1901 עד 1910 הייתה נשואה לסוחר הנורווגי אולאב שג'רבן ומ-1911 לברון השוודי קרל סקוגמן.

ב-1898 ערכה את הופעת הבכורה שלה בקונצרט לפני שיצאה לסיבוב הופעות בשוודיה עם להקת האופרה של אוסקר לומברג, שבה שימשה במספר תפקידים. ב-1901 הופיעה לראשונה באופרה המלכותית השוודית. במהלך התקשרותה עם האופרה המלכותית שנמשכה עד 1918 היא זכתה להצלחה רבה. בשל הרפרטואר הנרחב שלה, היא הפכה לפופולרית ביותר בשוודיה. קולה רחב היריעה והופעות הבמה שלה תרמו להצלחתה באופרה האיטלקית. בין תפקידיה הרבים היו הרוזנת ב"נישואי פיגארו" של מוצרט, ליאונורה ב"פידליו" של בטהובן ומיקה ב"כרמן" של ביזה.

היא נפטרה בסטוקהולם בנובמבר 1949.<ref></ref>

==קישורים חיצוניים==

==הערות שוליים==

קטגוריה:זמרות אופרה
קטגוריה:זמרות שוודיות
קטגוריה:ילידות 1874
קטגוריה:נפטרות ב-1949